En særlig evne til at lave en masse lyde med munden resulterede lørdag aften i, at Thor Mikkelsen fra Thisted kunne lade sig hylde som vinder af "Danmark har talent". Den 17-årige nordvestjyde, der går under kunstnernavnet Thorsen, har beatboxet sig hele vejen til finalen, hvor det også blev til en flot sejr hvor de dansende brødre Nini Brothers. Forud for det store konkurrenceræs bragte vi et indslag om beatboxeren og den noget anderledes måde at lave musik på. Du kan se indslaget i videoen herover. Den menneskelige rytmeboks blev belønnet med 250.000 kroner for sin præstation i talentkonkurrencen, der har stået på siden starten af det nye år.

Opsummering:
17-årige Thor Mikkelsen fra Thisted løb lørdag aften med sejren i TV2s talentprogram "Danmark har talent".